
	VI. SAKRAMENTI – ISUS MEĐU NAMA

	Nastavna jedinica / podtema
	4. Sakramenti kršćanske inicijacije; Krštenje


Odgojno-obrazovni ishodi učenja:
OŠ KV B.6.2. Učenik prepoznaje u Isusu Kristu Osloboditelja koji riječima i djelima pokazuje istinski put slobode i spasenja.
OŠ KV B.6.3. Učenik otkriva u Božjoj riječi, sakramentima i životu Crkve njezino božansko i ljudsko poslanje, različite darove i službe te Marijino posebno mjesto u Crkvi.
OŠ KV B.6.3. Učenik navodi i analizira obilježja, znakove i značenje sakramenata inicijacije i svetoga reda.
	Ključni pojmovi
	kršćanska inicijacija, krštenje, katekumen, katekumenat, dijete Božje, Crkva, neizbrisiv pečat, voda, kumovi

	Središnje / problemsko pitanje
	Kako krštenje uvodi čovjeka u novi život s Bogom i u zajednicu Crkve?

	Nastavne metode
	razgovor, recipročno poučavanje, rad na tekstu, vremenski slijed, usporedba, problemsko učenje, analiza videa, rad sa simbolima, rebus, crtanje, poučna priča, formativna provjera, digitalni zadatci

	Oblici rada
	frontalni rad, individualni rad, rad u paru, rad u skupinama, mješoviti rad

	Nastavna sredstva
	udžbenik, str. 68–69, radna bilježnica, str. 100–101, digitalni udžbenik, bilježnica, kartice i radni predlošci, projektor / pametna ploča, papir i bojice

	Međupredmetne poveznice
	Učiti kako učiti: uku B.2.4.; Hrvatski jezik: OŠ HJ A.6.1., OŠ HJ A.6.2.; Likovna kultura: OŠ LK A.6.2.; Osobni i socijalni razvoj: osr A.3.1.


Vrednovanje:
Vrednovanje za učenje: praćenje razumijevanja pojma inicijacije, izdvajanja obilježja krštenja, tumačenja znakova i rada na tekstu te formativne provjere.
Vrednovanje kao učenje: samoprocjena učenika može li objasniti što krštenje daruje, tko ga redovito dijeli i što znače osnovni znakovi krštenja.
Vrednovanje naučenoga: formalno brojčano vrednovanje nije predviđeno.
TIJEK NASTAVNOGA SATA
	I. UVODNI DIO – DOŽIVI (približno 7–10 minuta)


Uvodna molitva:
Oče naš…
ili:
Bože, Ti nas pozivaš po imenu i okupljaš u svojoj Crkvi. Hvala Ti za dar duhovnoga života koji počinje krštenjem. Otvori nam srce da razumijemo što znači pripadati Tebi, živjeti vjeru i pomagati jedni drugima na putu prema Kristu. Amen.
	Alternativa: Učenici će u kratkoj tišini ponoviti: „Isuse, vodi me da živim kao dijete Božje.“


Povezivanje s prethodnim satom / pregled domaće zadaće:
Učenici daju vjeroučitelju na uvid domaću zadaću od prošlog susreta:
„Učenici će riješiti, ili dovršiti rješavanje RB, str. 96–99.“
Ili:
„Učenici će u bilježnicu nacrtati tri velika kruga za tri skupine sakramenata i u svaki upisati pripadajuće sakramente.“
Motivacija:
Učenici će pogledati video-zapis „Suvremeno krštenje“; 1:51; Izvor: Božanstvena Komedija; YouTube

[image: Suvremeno krštenje]

Razgovor:
· Što mislite o ovom činu krštenja? Što tu ne valja?
· Postoji li još nešto što vas smeta kod nekih krštenja?
· Kako bi vi riješili probleme koji se pojavljuju kod podjele krštenja?

Ili:

Vjeroučitelj na ploču napiše tri riječi: INICIJAL – INICIRATI – INICIJACIJA. Učenici najprije pojedinačno pretpostavljaju što im je zajedničko, zatim u paru uspoređuju odgovore. Nakon toga promatraju naslov lekcije i pokušavaju zaključiti kakav bi „ulazak“ ili „uvođenje“ moglo biti povezano s kršćanstvom.

INICIJAL – INICIRATI – INICIJACIJA
Razgovor:
· Što je slično riječima inicijal, inicirati i inicijacija? (Sve upućuju na početak, pokretanje ili uvođenje.)
· Što znači nekoga postupno uvoditi u nešto novo? (Pomagati mu da upozna, prihvati i počne živjeti ono u što ulazi.)
· Koja tri sakramenta čine kršćansku inicijaciju? (Krštenje, potvrda i euharistija.)
· Koji je prvi od ta tri sakramenta? (Krštenje.)
Najava teme i središnjega pitanja:
Danas upoznajemo sakramente kršćanske inicijacije i posebno sakrament krštenja. Posebno ćemo uočiti što inicijacija znači, kako se nekada pripravljalo za krštenje te što krštenje daruje i kojim se znakovima slavi. Istraživat ćemo: Kako krštenje uvodi čovjeka u novi život s Bogom i u zajednicu Crkve?


	II. SREDIŠNJI DIO – OTKRIJ I POVEŽI (približno 27–30 minuta)



	Napomena o izboru aktivnosti: Aktivnosti u nastavku predstavljaju prijedloge i mogućnosti izbora. Nije predviđeno da se sve provedu u jednom nastavnom satu. Vjeroučitelj odabire aktivnosti prema odgojno-obrazovnim ishodima, raspoloživom vremenu, osobitostima razreda, dostupnoj opremi i potrebama učenika.


Aktivnost 1: Obrada teksta / sadržaja (rad u skupinama, individualni rad i zajednička provjera, 14 minuta)
Rad u skupinama. Učenici će tekstove „Sakramenti kršćanske inicijacije“ (udžbenik, str. 68) i „Krštenje (krst)“ (udžbenik, str. 69) obraditi recipročnim poučavanjem. Uloge: predviđač, pojašnjivač, pitač i sažimač. Nakon čitanja skupina u radni predložak upisuje samo najvažnije podatke, a izvjestitelj u jednoj minuti objašnjava cjelinu.
Rješenje: inicijacija – postupno uvođenje i upućivanje u otajstva vjere, prihvaćanje Boga i vršenje njegove volje; sakramenti inicijacije – krštenje, potvrda i euharistija; krštenje – prvi i osnovni sakrament, po njemu postajemo djeca Božja, opraštaju se istočni i drugi grijesi te postajemo članovi Crkve; redoviti djelitelj – svećenik ili đakon; prima se jednom i daje neizbrisiv pečat.

Radni predložak:
	ŠTO JE INICIJACIJA?
	TRI SAKRAMENTA
	ŠTO KRŠTENJE DARUJE?
	TKO I KAKO KRSTI?

	________________________________________
	________________________________________
	________________________________________
	________________________________________



Ili:
Učenici će pročitati tekstove „Sakramenti kršćanske inicijacije“ (udžbenik, str. 68) i „Krštenje (krst)“ (udžbenik, str. 69)  i odgovoriti na pitanja. Odgovore zapisuju u bilježnicu, a zatim ih zajednički provjeravaju.
Razgovor:
· Koji je zadatak Isus ostavio apostolima i prvoj Crkvi? (Da sve ljude učine njegovim učenicima.)
· Kako Crkva uvodi nove članove u zajednicu? (Preko sakramenata krštenja, potvrde i euharistije.)
· Što znači riječ inicijacija? (Uvođenje, upućivanje u tajne / otajstva.)
· Zašto inicijacija nije samo usvajanje znanja? (Jer uključuje prihvaćanje Boga, vršenje njegove volje i odluku živjeti po Kristovu primjeru.)
· Zašto je krštenje prvi i osnovni sakrament? (Bez njega se ne može primiti nijedan drugi sakrament.)
· Što se događa po krštenju? (Postajemo djeca Božja, brišu se grijesi i postajemo članovi Crkve.)
· Tko je redoviti djelitelj krštenja? (Svećenik ili đakon.)
· Koliko se puta krštenje prima? (Samo jednom, jer daje neizbrisiv pečat.)



Shematski prikaz i ključni naglasci:
[image: ]

Kršćanski naglasak: krštenje nije samo svečani obred ni obiteljski običaj. Ono je početak novoga života s Bogom i ulazak u veliku Božju obitelj – Crkvu; zato iz krštenja proizlazi poziv da vjeru upoznajemo i živimo.
Aktivnost 2: Videozapisi - Krštenje u različitim kršćanskim zajednicama (rad u paru, 12 minuta)
Rad u paru. Vjeroučitelj po izboru prikazuje ponuđene kratke isječke. Učenici promatraju dob krštenika, način uporabe vode, prisutnost zajednice i slijed obreda. Cilj je uočiti sličnosti i razlike bez ismijavanja ili omalovažavanja drugih kršćana.
Moguće sličnosti: krštenje vodom, vjera u Krista, zajednica; razlike mogu biti u dobi krštenika, polijevanju / uranjanju i povezanosti s drugim obredima. Usporedba služi upoznavanju, ne prosuđivanju ljudi.

	a) Isusovo krštenje; 3:28; Izvor: Film “Isus”; YouTube


[image: Isusovo krštenje]


	b) Mjesto Isusova krštenja na Jordanu; 1:04; Izvor: Vinko Sesar; YouTube

[image: Mjesto Isusova rođenja  - Jordan]











	c) Katoličko krštenje; 2:39; Marinko Zubčić; YouTube



[image: Katoličko krštenje]

	d) Pravoslavno krštenje djece i odraslih; 1:44; Izvor: Телевизија Храм; YouTube
Uočiti da se firma (miropomazanje) podjeljuje uz krštenje!

[image: Pravoslavno krštenje djece i odraslih]

	e) Baptističko krštenje na Jarunu; 1:11; Izvor: arasine7; YouTube
Uočiti sličnost s prvim kršćanskim vremenima!

[image: Baptističko krštenje na Jarunu]
	f) Baptističko krštenje u bazenu; 1:10; Izvor: BC Betanija Čakovec; YouTube
Uočiti sličnost: bazeni u ranokršćanskim crkvama!

[image: Baptističko krštenje u bazenu  - Baptistička Crkva Betanija Čakovec]



Aktivnost 3: Kako je nekada bilo? (individualni rad, 8 minuta)
Učenici će pročitati izdvojeni tekst „Kako je nekada bilo?“ i od podataka složiti vremenski slijed priprave odraslih za krštenje u početcima kršćanstva.
Rješenje: odrasli → tri godine upoznavanja vjere → katekumeni / katekumenat → provjera promjene života → krštenje, potvrda i euharistija u uskrsnoj noći.

	KAKO JE NEKADA BILO?
U početcima kršćanstva krstili su se samo odrasli. Prije krštenja morali su tijekom tri godine postupno upoznavati vjeru. Ljudi koji su se pripremali za krštenje nazivali su se katekumenima, a razdoblje pripreme katekumenat. Nakon pripreme polagali su ispit o promjeni života. Oni koji su ga uspješno položili primali su krštenje, potvrdu i euharistiju u uskrsnoj noći.


Radni predložak:
	1. 
TKO?
	2. PRIPREMA
	3. 
NAZIV
	4. PROVJERA
	5. ZAVRŠETAK

	________________________________
	________________________________
	________________________________
	________________________________
	________________________________


Aktivnost 4: Nogometaš, glazbenik i put vjere (rad u paru, 8 minuta)
Rad u paru. Učenici će pročitati usporedbu iz udžbenika o nogometašu i glazbeniku. Jedan učenik izdvaja što je potrebno nogometašu, drugi što je potrebno glazbeniku, a zatim zajedno zaključuju što je potrebno na putu vjere.
Rješenje: zajedničko je postupno napredovanje, vježbanje / trud, pomoć drugih i jasan cilj; u vjeri cilj nije samo znati više, nego živjeti s pogledom na Krista.

	Kada počneš igrati nogomet, ne igraš odmah u velikom klubu – moraš proći dug put. Glazbenik mora naučiti note, mnogo vježbati, odricati se i truditi se prije velikoga koncerta. Tako i vjera ima svoj postupni hod. Na putu vjere trebamo ljude koji nas hrabre, vode i usmjeravaju. Prvi korak je znati kuda ideš i koji je tvoj cilj.



Radni predložak:
	NOGOMETAŠ
	GLAZBENIK
	PUT VJERE

	______________________________________________________
	______________________________________________________
	______________________________________________________

	______________________________________________________
	______________________________________________________
	______________________________________________________


Aktivnost 5: Što doista znači inicijacija? (rad u skupinama, 9 minuta)
Rad u skupinama. Skupine iz glavnog teksta izdvajaju četiri naglaska: UVOĐENJE – OTAJSTVA VJERE – PRIHVAĆANJE BOGA – ŽIVOT PO KRISTU. Uz svaki napišu jednu kratku rečenicu svojim riječima.
Rješenje: inicijacija znači uvođenje i upućivanje u otajstva; nije samo znanje; uključuje prihvaćanje Boga i vršenje njegove volje; kršćanin odlučuje i sprema se živjeti s pogledom na Krista; na tome putu pomažu Bog i bližnji.

	INICIJACIJA (lat. initiatio: uvođenje; posvećivanje) – uvođenje, upućivanje u tajne.



Radni predložak:
	UVOĐENJE
	OTAJSTVA VJERE
	PRIHVAĆANJE BOGA
	ŽIVOT PO KRISTU

	________________________________________
	________________________________________
	________________________________________
	________________________________________


Aktivnost 6: Krštenje u šest odgovora (individualni rad, 8 minuta)
Učenici će u tekstu „Krštenje (krst)“ pronaći šest odgovora: KOJI JE PO REDU? – ŠTO DARUJE? – TKO DIJELI? – KOLIKO PUTA? – TKO U IME DJETETA TRAŽI KRŠTENJE? – KOJE RIJEČI SE IZGOVARAJU?
Rješenje: prvi i osnovni; dijete Božje, oproštenje istočnoga i drugih grijeha, članstvo u Crkvi; svećenik ili đakon; jednom; roditelji i kumovi; „N. N., ja te krstim u ime Oca i Sina i Duha Svetoga.“

Radni predložak:
	PITANJE
	ODGOVOR IZ TEKSTA

	KOJI JE PO REDU?
	____________________________________

	ŠTO DARUJE?
	____________________________________

	TKO DIJELI?
	____________________________________

	KOLIKO PUTA?
	____________________________________

	TKO TRAŽI ZA DIJETE?
	____________________________________

	RIJEČI KRŠTENJA
	____________________________________


Aktivnost 7: Dijete i velika Božja obitelj (rad u paru, 7 minuta)
Rad u paru. Učenici će pročitati završni odlomak teksta o krštenju i dovršiti dvije usporedbe: OBITELJ U KOJOJ SE RODIM – BOŽJA OBITELJ / CRKVA te DAR OBITELJI – ODGOVORNOST RODITELJA. 
Rješenje: obitelj i Crkva prikazane su kao dar pripadnosti i zajedništva; kršćanski roditelji imaju odgovornost za krštenje i odgoj u vjeri.

	Dijete ne bira obitelj u kojoj će se roditi. Dijete je obitelji i obitelj je djetetu dar. Slično je i s velikom, Božjom obitelji – Crkvom. Kršćanski roditelji odgovorni su za krštenje i vjeru svoga djeteta.



Radni predložak:
	OBITELJ
	BOŽJA OBITELJ – CRKVA

	dar pripadnosti
	____________________________________

	odgovornost za rast djeteta
	____________________________________


Aktivnost 8: Učinci krštenja (rad u skupinama, 9 minuta)
Rad u skupinama. Učenici će dobiti radni predložak s četiri glavna učinka krštenja. Zajednički u skupini raspravljaju o tome kako se ovi učinci očituju u njihovom svakodnevnom vjerničkom životu te upisuju svoja objašnjenja.
Moguće rješenje:
· Briše se istočni grijeh: Čišćenje duše, novi, bezgrješni početak i blizina s Bogom.
· Postajemo djeca Božja: Bog nam postaje Otac, a mi Njegova ljubljena djeca, puni povjerenja.
· Postajemo članovi Crkve: Ulazimo u zajednicu vjernika (župu), imamo braću i sestre u vjeri.
· Primamo neizbrisiv pečat: Trajna pripadnost Kristu, pečat koji se ne briše nikada u životu.

Radni predložak:
	UČINAK SAKRAMENTA KRŠTENJA
	ŠTO TO ZNAČI ZA MOJ ŽIVOT? (DOPUNI)

	1. BRIŠE SE ISTOČNI I SVI DRUGI GRIJESI
	________________________________________

	2. POSTAJEMO DJECA BOŽJA (NOVI ŽIVOT)
	________________________________________


Aktivnost 9: Jedna rečenica, tri Božanska imena (individualni rad, 6 minuta)
Učenici će uredno prepisati riječi krštenja u bilježnicu i u tri kružića izdvojiti OCA – SINA – DUHA SVETOGA. Zatim u jednoj rečenici objašnjavaju zašto te riječi nisu samo čestitka ili želja.
Rješenje: riječi izriču što se u sakramentu čini i u čije se ime krsti; krštenje se slavi u ime Presvetoga Trojstva.

	„N. N., JA TE KRSTIM U IME OCA I SINA I DUHA SVETOGA.“


Aktivnost 10: Tko preuzima odgovornost? (rad u skupinama, 8 minuta)
Rad u skupinama. Svaka skupina dobiva jednu ulogu: RODITELJI – KUMOVI – KRŠTENIK KADA ODRASTA – ŽUPNA ZAJEDNICA. Učenici oblikuju jednu rečenicu o tome kako ta osoba ili zajednica može pomagati rastu u vjeri.
Rješenje: roditelji i kumovi obećavaju u ime djeteta i pomažu odgoju u vjeri; krštenik postupno osobno prihvaća i živi vjeru; župna zajednica prima novoga člana i pomaže mu rasti u zajedništvu.

Radni predložak:
	TKO?
	KAKO POMAŽE RASTU U VJERI?

	RODITELJI
	____________________________________

	KUMOVI
	____________________________________

	KRŠTENIK KADA ODRASTA
	____________________________________

	ŽUPNA ZAJEDNICA
	____________________________________


Aktivnost 11: Jednom – ali za cijeli život (individualni rad, 7 minuta)
Učenici će objasniti dvije povezane tvrdnje iz teksta: „krštenje se prima samo jednom“ i „daje neizbrisiv pečat“. Nakon toga dovršavaju rečenicu: „Biti kršten znači da me krštenje poziva da…“
Rješenje: krštenje se ne ponavlja jer trajno označuje pripadnost Kristu; životni odgovor na krštenje traje cijeli život – upoznavati vjeru, moliti, činiti dobro i živjeti kao član Crkve.

Krštenje se prima samo jednom.
Daje neizbrisiv pečat.
Biti kršten znači da me krštenje poziva da…

Aktivnost 12: Rebus i brza provjera (rad u skupinama, 5 minuta)
Skupine će riješiti dva jednostavna rebusa. Nakon rješenja svaki izvjestitelj u jednoj rečenici mora povezati dobivenu riječ s krštenjem.
Rješenje: VODA – vidljivi znak krštenja i simbol novoga života; KUM – osoba koja uz roditelje pomaže kršteniku na putu vjere.

REBUSI

	[image: ]
	[image: ]



Aktivnost 13: Pet znakova krštenja (individualni rad – crtanje bojicama, 10 minuta)
Učenici će u pet polja nacrtati jednostavne prikaze vode, ulja, bijele odjeće, svijeće i riječi krštenja. Ispod svakoga crteža napišu najviše tri riječi o značenju znaka.

Radni predložak:
[image: ]







Mogući primjer rješenja:
[image: ]
Aktivnost 14: Božja obitelj – Crkva (individualni rad – crtanje bojicama, 10 minuta)
Učenici će u predložak crkve-kuće nacrtati kršteno dijete te osobe i zajednicu koje mu pomažu rasti u vjeri. Ispod crteža pišu: „Crkva je velika Božja obitelj.“

Radni predložak:
[image: ]









Mogući primjer rješenja: 
[image: ]
Aktivnost 15: Poučna priča (frontalni rad i razgovor, 7 minuta)
Vjeroučitelj će pročitati poučnu priču.
Svijeća koja nije bila samo ukras
Luka je pomagao ministrantima spremiti crkvu nakon krštenja. Na stolu je ostala mala bijela svijeća s imenom djeteta. Pomislio je da je to samo lijep ukras koji će obitelj odnijeti kući. Sakristanka mu je objasnila da svijeća podsjeća na Kristovo svjetlo i na vjeru koju roditelji i kumovi trebaju pomagati čuvati. „Znači, krštenje nije završilo kad su se ugasile svijeće?“ upitao je Luka. „Obred je završio, ali život po krštenju tek počinje“, odgovorila je. Na izlazu je Luka pogledao krstionicu i shvatio da voda, ulje, bijela odjeća, svijeća i riječi nisu nepovezani ukrasi. Svi zajedno govore o novome životu, pripadnosti Kristu i odgovornosti da se vjera živi. Kad je zatvorio vrata crkve, tiho je rekao: „Svjetlo treba nositi dalje.“
Razgovor:
· Što je Luka isprva mislio o svijeći? (Da je samo lijep ukras s krštenja.)
· Što je naučio o znakovima krštenja? (Da upućuju na novi život, Krista i vjeru, a nisu samo ukrasi.)
· Kako možemo „nositi svjetlo dalje“ bez velikih riječi? (Živeći vjeru, čineći dobro i pomažući drugima.)
Pouka: Krštenje je početak života s Kristom; znakovi slavlja podsjećaju nas da taj dar treba svakodnevno živjeti.
Aktivnost 16: Zapišimo! (individualni rad uz zajedničku provjeru, 8 minuta)
Učenici će dopuniti pet rečenica ponuđenim riječima. Svaka se riječ koristi jedanput.
Rješenje: inicijacija; krštenje – potvrda – euharistija; dijete Božje; Crkve; svećenik ili đakon; jednom.

	SAKRAMENTI KRŠĆANSKE INICIJACIJE; KRŠTENJE

JEDNOM • POTVRDA • INICIJACIJA • DIJETE BOŽJE • EUHARISTIJA • CRKVA • KRŠTENJE • SVEĆENIK ILI ĐAKON

1. Postupno uvođenje u vjeru zove se __________.
2. Tri sakramenta inicijacije su __________, __________ i __________.
3. Po krštenju postajem ________ i član __________.
4. Redoviti djelitelj krštenja je __________.
5. Krštenje se prima samo __________.


Aktivnost 17: Radna bilježnica (individualni rad uz zajedničku provjeru, približno 10 minuta)
Učenici će uz pomoć vjeroučitelja rješavati RB, str. 100–101 (mogu biti i odabrani zadatci po želji).
Aktivnost 18: Formativna provjera (frontalni rad i individualni odgovor, 7 minuta)
Učenici pokazuju karticu A, B ili C. Nakon odgovora jedan učenik kratko obrazlaže izbor.
· A: inicijacija je samo učenje činjenica; B: inicijacija je postupno uvođenje u vjeru i život s Bogom; C: inicijacija je naziv samo za ženidbu. (B.)
· A: krštenje je prvi i osnovni sakrament; B: krštenje se može primiti svaki put kad poželimo; C: krštenje ne povezuje s Crkvom. (A.)
· Redoviti djelitelj krštenja je: A biskup isključivo; B svećenik ili đakon; C kum. (B.)
· Po krštenju: A postajemo djeca Božja i članovi Crkve; B dobivamo sedam darova Duha Svetoga; C sklapamo ženidbu. (A.)
· Krštenje se prima: A jednom; B svake godine; C samo u odrasloj dobi. (A.)
Aktivnost 19: Digitalni zadatci (individualni rad, rad u paru ili rad u skupinama, 10 minuta)
Nedigitalna alternativa: Vjeroučitelj će podijeliti šest kartica s pojmovima VODA – ULJE – BIJELA ODJEĆA – SVIJEĆA – RIJEČI KRŠTENJA – DJELITELJ i šest kartica s objašnjenjima. Parovi ih povezuju i provjeravaju prema tablici.

Radni predložak:
	POJAM
	OBJAŠNJENJE

	VODA
	Kristovo svjetlo / vjera 

	ULJE
	svećenik ili đakon

	BIJELA ODJEĆA
	„Ja te krstim…“

	SVIJEĆA
	novi život / pranje od grijeha

	RIJEČI
	novi život / čistoća

	DJELITELJ
	snaga i pripadnost Kristu 


Aktivnost 20: Mikropauza (frontalni rad, 2 minute)
Vjeroučitelj je koristi po želji u bilo kojem trenutku sata kada opadne koncentracija učenika. To može biti vic, zagonetka, pitalica, kratka šetnja po razredu, pokret ili druga pristojna aktivnost nevezana uz vjeronaučno gradivo.
Vicevi: 
Učenik: „Učitelju, može li se nekoga kazniti za ono što nije učinio?“ Učitelj: „Ne može.“ Učenik: „Odlično, nisam napisao zadaću!“
Dođe dječak kod svećenika i kaže: „Želim biti kršten, ali ne znam plivati!" Svećenik se nasmije: „Ne brini, kod nas je krštenje polijevanjem, ne uranjanjem!"


	III. ZAVRŠNI DIO – IZRAZI (približno 7–10 minuta)


Aktualizacija:
Vjeroučitelj će odabrati dva ili tri pitanja.
· Kako se vidi da krštenje nije samo događaj iz prošlosti? (Po tome što krštenik cijeli život raste u vjeri i živi kao član Crkve.)
· Zašto roditelji i kumovi ne mogu sve učiniti umjesto krštenika? (Jer osoba postupno sama prihvaća vjeru i odgovornost za svoj život.)
· Kako bi učenik šestoga razreda mogao pokazati da ozbiljno shvaća svoj krštenički poziv? (Molitvom, sudjelovanjem u životu Crkve, poštenjem, opraštanjem i pomaganjem.)
Sinteza:
Učenici će dovršiti lanac četiri koraka tako da svaki sljedeći pojam pokaže što vodi prema novome životu u Crkvi.
Mogući odgovor: ISUSOV NALOG → KRŠĆANSKA INICIJACIJA → KRŠTENJE → NOVI ŽIVOT U CRKVI.

Radni predložak:
	1. POČETAK
	2. PUT
	3. PRVI SAKRAMENT
	4. POSLJEDICA

	________________________________________
	________________________________________
	________________________________________
	________________________________________



	Zaključak vjeroučitelja: Kršćanska inicijacija postupno uvodi čovjeka u život vjere, a krštenje je njezin prvi sakrament. Po krštenju čovjek prima novi život, postaje dijete Božje i član Crkve te je pozvan dar krštenja živjeti cijeli život.


Samovrednovanje:
Učenici će pogledati tri kapi i odabrati onu koja najbolje opisuje njihovo razumijevanje: puna kap – mogu samostalno objasniti krštenje; napola ispunjena – razumijem, ali trebam malu pomoć; obris kapi – trebam dodatno objašnjenje.
[image: ]
Domaća zadaća:
Učenici će riješiti, ili dovršiti rješavanje RB, str. 100–101.

Ili:

Učenici će u bilježnicu napisati po jednu kratku rečenicu o značenju vode, bijele odjeće i svijeće u krštenju.

Izborna domaća zadaća: Učenici će, ako u obitelji postoji krsna svijeća ili opća fotografija krštenja, uz dopuštenje odraslih samo promotriti vidljive znakove i zapisati koja tri znaka prepoznaju. Ništa ne trebaju donositi u školu.
Završna molitva:
Gospodine Isuse, hvala Ti za dar krštenja po kojemu nas primaš u svoju Crkvu. Pomozi nam da ne zaboravimo da smo djeca Božja i da Tvoje svjetlo nosimo u riječima, izborima i odnosu prema drugima. Daj nam vjernost na putu koji je započeo krštenjem. Amen.
ili:
Anđele, čuvaru mili…
ili:
Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube
[image: Anđele čuvaru - Marinko Grubešić]

	PREPORUČENI ODABIR ZA 45 MINUTA



	Dio sata / odabrana aktivnost
	Vrijeme

	Uvod, motivacija i najava teme
	7 minuta

	Aktivnost 1: Obrada teksta / sadržaja
	13 minuta

	Aktivnost 7: Dijete i velika Božja obitelj
	5 minuta

	Aktivnost 16: Zapišimo!
	5 minuta

	Aktivnost 18: Formativna provjera
	7 minuta

	Aktualizacija, sinteza, samovrednovanje i molitva
	8 minuta


Ukupno: 45 minuta. Mikropauza se koristi samo po potrebi; tada se skraćuje predstavljanje aktivnosti ili završna rasprava.
PRILOZI ZA BRZU UPORABU
Prilog 1: Kratka kontrolna lista za vjeroučitelja
□ Mogu li učenici objasniti što znači kršćanska inicijacija?
□ Mogu li nabrojiti krštenje, potvrdu i euharistiju kao sakramente inicijacije?
□ Mogu li navesti što se po krštenju događa čovjeku?
□ Mogu li navesti redovitoga djelitelja i riječi krštenja?
□ Mogu li objasniti barem tri vidljiva znaka krštenja?
□ Mogu li povezati krštenje s odgovornošću življenja vjere u Crkvi?

